

U N I V E R Z I T E T U B E O G R A D U

F A K U L T E T O R G A N I Z A C I O N I H N A U K A

**FAKULTET ORGANIZACIONIH NAUKA UNIVERZITET U BEOGRADU**

**Jove Ilića 154, Beograd**

**Izbornom veću Fakulteta organizacionih nauka Dekanu Fakulteta organizacionih nauka**

Odlukom Izbornog veća Fakulteta organizacionih nauka broj 05-02 br 4/34 od 27.04.2022. godine imenovani smo za članove Komisije za pripremu Izveštaja za izbor jednog saradnika u zvanje saradnik u nastavi za užu naučnu oblast Informacioni sistemi, na određeno vreme od jedne godine sa punim radnim vremenom.

Na osnovu uvida u dostavljeni konkursni materijal, Komisija upućuje Dekanu i Izbornom veću Fakulteta sledeći

**IZVEŠTAJ**

Konkurs za izbor jednog saradnika u zvanje saradnik u nastavi za užu naučnu oblast Informacioni sistemi, objavljen je u listu “Poslovi” Nacionalne službe za zapošljavanje br. 986 od 11.05.2022. sa rokom za prijavljivanje u trajanja od 15 dana.

U predviđenom roku prijavila se jedna kandidatkinja Marija Đukić.

# PODACI O KANDIDATKINJI MARIJI ĐUKIĆ

## 1. Biografski podaci

Marija Đukić rođena je 9. decembra 1998. godine u Kruševcu. Osnovnu školu „Aca Aleksić“ i srednju školu, Gimnazija „Sveti Trifun“, završila je sa odličnim uspehom u Aleksandrovcu. Fakultet organizacionih nauka u Beogradu upisala je 2017. godine. Na smeru Informacioni sistemi i tehnologije diplomirala je 7. septembra 2021. godine sa temom „Upravljanje projektom razvoja aplikacije kroz ERP sisteme“. Prosečna ocena na osnovnim studijama je 9,75. Upisala je master akademske studije školske 2021/22 godine, studijski program Informacioni sistemi i tehnologije, studijska grupa Poslovna inteligencija.

## Radno iskustvo

Tokom studiranja na osnovnim akademskim studijama bila je član studentskih organizacija Unija studenata FON-a i Udruženje studenata tehnike Beograd. Kao volonter, aktivno je učestvovala u realizaciji brojnih projekata organizovanih od strane ovih organizacija. Školske 2019/20 učestovala je na projektu mentorstva Fakulteta organizacionih nauka kao student mentor. Učesnica je i dvomesečnog trening programa Lukowa Academie 2020, u organizacije kompanije Lukowa. Tokom završne godine osnovnih akademskih studija bila je stipendista Fonda za mlade talente pri Ministarstvu omladine i sporta i dobitnik stipendije “Dositeja“ za osnovne studije. Stručnu praksu na osnovnim akademskim studijama obavila je u kompaniji BOSCH Srbija. U periodu od januara 2021. do jula 2021. radila je na poziciji Database Development Associate. Kao deo Data Management tima bila je zadužena za mapiranje podataka kroz SAP BODS alat, kreiranje materijala u SAP sistemu, kreiranje izveštaja na osnovu zahteva u Microsoft Access-u, održavanje baze podataka kroz SQL Server Management Studio. Na poziciji Data Analyst, u periodu od jula 2021. do januara 2022. bila je zadužena za prikupljanje i čišćenje podataka kroz SQL Server integracione servise i vizuelnu prezentaciju podataka putem Microsoft Power BI softvera.

# MIŠLJENJE I PREDLOG KOMISIJE

Zakonom o visokom obrazovanju i Statutom Fakulteta organizacionih nauka definisano je da „Fakultet bira u zvanje saradnika u nastavi studenta master studija koji je prethodne nivoe studija završio sa ukupnom prosečnom ocenom najmanje osam (8).”

Na osnovu uvida u dostavljenu dokumentaciju, komisija je utvrdila da se na konkurs u predviđenom roku prijavila jedna kandidatkinja, Marija Đukić. Kandidatkinja je dostavila svu potrebnu dokumentaciju koja je definisana konkursom i utvrđeno je da ispunjava uslove propisane Zakonom o visokom obrazovanju i Statutom Fakulteta organizacionih nauka.

Na osnovu priložene dokumentacije i na osnovu neposrednog uvida u dosadašnje angažovanje kandidatkinje, komisija zaključuje da je navedena kandidatkinja ostvarila značajne rezultate u dosadašnjem obrazovanju i da je uspešno ispunila sve zadatke tokom različitih angažovanja na fakultetu, van radnog odnosa.

Ceneći stručne kvalifikacije kandidatkinje, Komisija predlaže Dekanu i Izbornom veću Fakulteta organizacionih nauka da se **Marija Đukić** izabere za saradnika u zvanju saradnik u nastavi, za užu naučnu oblast Informacioni sistemi, na određeno vreme od jedne godine sa punim radnim vremenom.

U Beogradu, 2. 6. 2022. godine

# Komisija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Ivan Luković,

redovni profesor Fakulteta organizacionih nauka – predsednik


\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Ognjen Pantelić,

vanredni profesor Fakulteta organizacionih nauka – član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Slavica Kordić,

vanredni profesor Fakulteta tehničkih nauka u Novom Sadu - član